Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2020/C 437/14)

Käesolev teade avaldatakse kooskõlas komisjoni delegeeritud määruse (EL) 2019/33 (1) artikli 17 lõikega 5.

STANDARDMUUDATUSE HEAKSKIITMISE TEADE

„MAREMMA TOSCANA“

PDO-IT-A1413-AM02

Teate esitamise kuupäev: 14.9.2020

KINNITATUD MUUDATUSE KIRJELDUS JA PÕHJUSED

1. Uued tootetüübid

Kirjeldus

tüüpidele Bianco (valge) ja Rosso (punane) on omistatud nimetus „Riserva“.

Tüübile Rosso ja sorditüübile Sangiovese on lisatud nimetus „Governo all’uso Toscano“.

Sorditüübile Merlot on omistatud nimetus „Passito“ (rosinavein).

Sorditüüpide Sangiovese, Ciliegiolo, Alicante või Grenache, Syrah, Merlot puhul on lisatud versioon „Rosato“ (roosa).

Lisatud on uued sorditüübid:

— Cabernet franc;

— Petit Verdot;

— Pugnitello;

Lisatud on võimalus esitada etiketil märge tootespetsifikaadis täpsustatud kahe sarnase värvusega viinamarjasordi kohta, millest tuleb teatada viinamarjade tegeliku osakaalu suhtes kahanevas järjekorras.

Lisatud on tüüp „Spumante Rosato (Rosé)“ (roosa vahuvein).

Põhjendus

Kuna tegemist on kaitstud päritolunimetusega veiniga, taheti rõhutada toote kvaliteediaspekti, kvalifitseerides kõige tüüpilisemad veinid neile traditsiooniliste nimetuste („Riserva“, „Governo all’uso toscano“ ja „Passito“) omistamisega.

Kaitstud päritolunimetus „Maremma Toscana“ esindab kogu viinamarjakasvatuse piirkonda Grosseto provintsis, mistõttu taheti tähtsustada kogu veinitootmist, täiendades tüübiga Rosato (sh Spumante) ja sorditüüpidega selliste veinide valikut, mis on seotud nimetusega „Maremma Toscana“, mis esindab suurepäraste traditsioonidega kvaliteetset veinitootmist;

võimalus esitada etiketil märge kahe viinamarjasordi kohta kujutab endast üht päritolunimetusega veinide turustusvõimalust.

Muudatus käsitleb koonddokumendi punkte 4, 5, 7 ning tootespetsifikaadi artikleid 1, 2, 4, 5, 6, 7, 8, 9.

2. Viinamarjasordid

Kirjeldus

Veinitüübile Bianco (sh Riserva) on lisatud sort ’Viognier’, et täiendada praeguseid sorte ’Vermentino’ ja ’Trebbiano toscano’, mille osakaal selle tüübi valmistamisel kas ühe sordi põhjal või mitme sordi hulgas võib olla vähemalt 60 %; muude viljelemiseks sobivate valgete viinamarjasortide kasutamise osakaalu on vähendatud 60 %-lt 40 %-le.

Veinitüüpidele Rosso (sh Riserva), Rosato, Spumante Rosato või Rosé on lisatud ’Cabernet’ sordid (nii ’Cabernet Sauvignon’ kui ka ’Cabernet franc’) ning sordid ’Merlot’, ’Syrah’ ja ’Ciliegiolo’, et täiendada praegust Sangiovese tüüpi kas ühe või mitme sordiga vähemalt 60 % ulatuses; muude viljeluseks sobivate punaste viinamarjasortide kasutamise osakaalu on vähendatud 60 %-lt 40 %-le.

Sorditüübi Alicante (sh Rosato) puhul on märgitud sünonüüm „Grenache“.

Sorditüübi Cabernet puhul on märgitud sünonüüm „Carmenere“.

’Cabernet franc’, ’Petit Verdot’ ja ’Pugnitello’ on samuti arvatud peamiste viinamarjasortide hulka nende seas, mida võib etiketile märkida vastavate sorditüüpide tähistamiseks, kui nende osakaal on vähemalt 85 %.

Põhjendus

Kuna kaitstud päritolunimetus „Maremma Toscana“ esindab kogu provintsi viinamarjakasvatuspiirkonda, sooviti tähtsustada kogu veinitootmist, et täita eesmärki, mille jaoks see nimetus loodi, lisades võimaluse toota valgeid, punaseid ja roosasid põhiveine, kasutades peamiseid kasvatatavaid sorte. Et jääks võimalus suurendada veinide arvu, mille puhul seda nimetust võib kasutada otsustati kujundada välja peamine viinamarjasortidega seotud raamistik, täiendades juba olemasolevaid põhisorte Grosseto provintsis kõige levinumate viinamarjasortidega, mida kasvatatakse 100–800 hektari suurustel aladel.

Muudatus käsitleb koonddokumendi punkti 7 ja tootespetsifikaadi artikleid 2, 4, 5, 6.

3. Viinamarjakasvatusnormid

Kirjeldus

1. Lisatakse märge viinamarjade maksimaalse saagikuse kohta hektari kohta, veinis kasutatavate viinamarjade maksimaalse saagikuse kohta ja lisatud veinitüüpide minimaalse naturaalse alkoholisisalduse kohta mahuprotsentides.

2. Istutustihedus varieerub 3 000 kuni 4 000 viinapuuni hektari kohta.

3. Lisatud on horisontaalsel toestusel, näiteks mis tahes vormis pergolatoestusel viinapuude kasvatamise keeld.

Põhjendus

1. Viinamarjade saagikusega hektari kohta ja alkoholisisaldusega seonduvad andmed tuletatakse katsetest, mis kinnitavad nimetusega hõlmatud toodete kvaliteeti.

2. Viinapuude istutustiheduse suurendamine hektari kohta, mis võimaldab toota vähem viinamarju taime kohta ja soodustab viinamarjade kvaliteedi paranemist.

3. Päritolunimetuse jaoks sobivate viinamarjade tootmiseks kasutatavate kasvatussüsteemide puhul on keelatud süsteemid, mis hõlmavad toodangu suurendamist kvaliteedi kahjuks.

Muudatus käsitleb koonddokumendi punkti 5b ja tootespetsifikaadi artiklit 4.

4. Veinivalmistusnormid

Kirjeldus

1. Täpsustatakse, et veinide laagerdamine toimub tootmispiirkonnas.

2. Pisa, Livorno, Siena ja Firenze provintsidele on lisatud Arezzo provintsi territoorium, mille piires on võimalik teha KPNiga toodete veinivalmistustoiminguid.

Põhjendus

1. Tegemist on vormilise muudatusega, kuna laagerdamistoimingud on üks veinivalmistamise etappidest.

2. Muudatus on kooskõlas määruse (EL) 2019/33 artikli 5 lõike 1 sätetega. Tegemist on vormilise muudatusega, kuna laagerdamistoimingud on üks veinivalmistamise etappidest.

Muudatus käsitleb koonddokumendi punkti 9 ja tootespetsifikaadi artiklit 5.

5. Traditsioonilised nimetused „Riserva“ ja „Governo all’uso toscano“

Kirjeldus

1. Nimetusele „Riserva“ viitavad sätted lisatakse tüübile Bianco, mis laagerdub vähemalt 12 kuud, ja tüübile Rosso, mis laagerdub vähemalt 24 kuud, millest kuus kuud puidust vaadis.

2. Traditsioonilisele nimetusele „Governo all’uso toscano“ viitavad sätted lisatakse veinitüübi puhul, mida valmistatakse veini aeglasel taaskääritamisel, lisades hektoliitri kohta vähemalt 10 kg kergelt kuivatatud musti viinamarju, mis on pärast purustamist alustanud käärimisprotsessi.

Põhjendused

1. Kuna tegemist on kaitstud päritolunimetusega veiniga, lisati valgete ja punaste tüüpide väärtustamiseks nimetus „Riserva“ ka selleks, et klassifitseerida kaubanduslikult toote kahte erinevat kvaliteeti ja võimaldada edasist kvaliteedi tõstmist.

2. Kuna tegemist on kaitstud päritolunimetusega veiniga, taheti rõhutada toote kvaliteediaspekti, kvalifitseerides kõige tüüpilisemad punased veinid neile asjaomase nimetuse omistamisega, mis viitab traditsioonilisele veinivalmistusmeetodile, mida kasutatakse suures osas Toscanas.

Muudatus käsitleb koonddokumendi punkti 5 ja tootespetsifikaadi artiklit 5.

6. Veinide kirjeldus

Kirjeldus

Lisatud on äsja lisatud veinitüüpide keemilis-füüsikalised ja organoleptilised tunnused; lisaks on tootespetsifikaadis juba sisalduvate tüüpide puhul täpsustatud mõningaid organoleptilisi omadusi ja muudetud muid keemilis-füüsikalisi väärtusi.

Põhjendus

Kirjeldati äsja kasutusele võetud veinide omadusi ja vaadati läbi teatavate juba sätestatud veinitüüpide omadused, et täpsemalt kirjeldada analüütilisi ja organoleptilisi omadusi, ning eelkõige põhitüüpide Bianco, Rosso ja Rosato ning märkega „Vendemmia tardiva“ veinitüüpide puhul täpsustati paremini maitsega seotud kirjeldavaid parameetreid, võimaldades lisada veine, mille jääksuhkrusisaldus on ratsionaalsemalt määratletud piirides; vaadati läbi ka suhkruvaba ekstrakti ja veinitüüpide Bianco, Rosso, Rosato ja Spumante üldhappesusega seotud analüütilised parameetrid, et ühtlustada neid muude tüüpidega.

Muudatus käsitleb koonddokumendi punkti 4 ja tootespetsifikaadi artiklit 6.

7. Märgistus

Kirjeldus

Täpsustatakse, et sordinime ’Alicante’ alternatiivina võib kasutada sünonüümi „Grenache“.

Põhjendus

Selle täiendava täpsustuse eesmärk on kaubanduslikust vaatepunktist veelgi rõhutada selliste veinitüüpide eripära, millel on territooriumil kindlustatud traditsioon.

Muudatus käsitleb tootespetsifikaadi artiklit 7 ega mõjuta koonddokumendi sisu.

8. Pakendamine

Kirjeldus

a) Täpsustatakse, et muude kui klaasist mahutite mahutavus on 3–5 liitrit.

b) Jäetakse välja selliste klaasanumate nagu korvpudelid (itaalia keeles dame ja damigiane) kasutamine.

c) Jäetakse välja kuni 6-liitrise mahutavusega klaaspudelite sulgemiseks mõeldud kroonkorkide kasutamine nimetusega Riserva ja Vigna veinide puhul ning veinitüüpide Passito, Vin Santo ja Vendemnia tardiva puhul.

Põhjendus

a) Muude kui klaasist mahutite kasutamine vastab tarbijate vajadustele ja parandab seetõttu kaitstud päritolunimetusega „Toscana Maremma“ toodete turustamise võimalusi nii ELi kui ka rahvusvahelistel turgudel.

b) Turustatava toodangu eripära paremaks rõhutamiseks ja tarbijale pakutavast tootest õige ettekujutuse andmiseks on sellised klaasnõud nagu korvpudelid (dame, damigiane) välja jäetud.

c) Klaaspudelites tarbijale pakutavate traditsiooniliste nimetustega veinitüüpidest õige ettekujutuse andmiseks on anumate sulgemiseks mõeldud kroonkorgid välja jäetud.

Muudatus käsitleb tootespetsifikaadi artiklit 8 ega mõjuta koonddokumendi sisu.

9. Seos geograafilise piirkonnaga

Kirjeldus

Punkti on lisatud ajakohastatud teavet: teave geograafilise piirkonna kohta; teave toote kvaliteedi ja omaduste kohta, mis on peamiselt või eranditult seotud geograafilise keskkonnaga; teave põhjusliku seose kirjelduse kohta.

Põhjendus

See on vormiline kohandamine uut tüüpi toodete lisamise tõttu, mis ei muuda kehtetuks määruse (EL) nr 1308/2013 artikli 93 lõike 1 punkti a alapunktis i osutatud seost.

Muudatus ei mõjuta koonddokumenti, kuid käsitleb tootespetsifikaadi artiklit 9.

10. Viited kontrolliasutusele

Kirjeldus

Kontrolliasutuse aadressi on ajakohastatud (Valoritalia srl) ja ning on lisatud teatavad regulatiivsed viited kontrollikava kinnitamisele.

Põhjendus

Tegemist on muudatusega, mis käsitleb tootespetsifikaadi artiklit 10 ega mõjuta koonddokumenti.

KOONDDOKUMENT

1. Toote nimetus

Maremma Toscana

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

4. Vahuvein

5. Kvaliteetvahuvein

4. Veini(de) kirjeldus:

Bianco (valge), sh Riserva, koos märkega ühe või kahe viinamarjasordi kohta

Värvus: erineva intensiivsusega õlgkollane.

Lõhn: peen ja hõrk, puuviljasemate nootidega sorditüüpide Viognier ja Ansonica puhul ning laiem ja keerukam versiooni Riserva puhul.

Maitse: kuivast poolkuivani Bianco puhul; pehme ja sametine Vermentino, Viognier’ ja Ansonica puhul, värskem vürtsikate nootidega, pikantne, täidlane versiooni Riserva puhul.

Minimaalne üldalkoholisisaldus mahuprotsentides: Bianco: 10,5; Ansonica, Viogner, Vermentino, Chardonnay, Sauvignon, Trebbiano: 11; Riserva: 12.

Suhkruvaba ekstrakti miinimumsisaldus: Bianco: 14 g/l; Ansonica, Viogner, Vermentino, Chardonnay, Sauvignon, Trebbiano: 16 g/l; Riserva: 18 g/l.

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): 12 Minimaalne üldhappesus: 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalenti liitri kohta): Maksimaalne vääveldioksiidi üldsisaldus (milligrammides liitri kohta):

Rosso (punane), Novello, Riserva ning ühe ja kahe viinamarjasordi nimega

Värvus: erineva intensiivsusega violetse varjundiga rubiinpunane; intensiivne punane muutub laagerdumisel granaatpunaseks.

Lõhn: puuviljaliste nootidega Novello, Alicante või Grenache, Merlot’, Pugnitello ja Sangiovese puhul; vürtsikad noodid Cabernet franc’i, Cabernet Sauvignon’i, Syrah’ ja Petit Verdot’ puhul, delikaatsem Ciliegiolo puhul, Riserva puhul laagerdumise ajal täiustub.

Maitse: kuivast poolkuivani Rosso puhul ning kergelt happeline ja pikantne Novello, Alicante või Grenache puhul; täidlasem Cabernet’, Cabernet franc’i, Cabernet Sauvignon’i, Ciliegiolo, Petit Verdot’, Pugnitello, Sangiovese, Merlot’ ja Riserva puhul; Syrah puhul intensiivne ja vürtsikas; tüübid Rosso ja Sangiovese, mis on toodetud „Governo all’uso toscano“ veinivalmistusviisil, on värsked ja täidlased.

Minimaalne üldalkoholisisaldus mahuprotsentides: Rosso, Novello: 11; Alicante või Grenache, Cabernet, Cabernet franc, Cabernet Sauvignon, Canaiolo, Merlot, Petit Verdot, Pugnitello, Sangiovese ja Ciliegiolo, Syrah: 11,5; Riserva: 12.

Suhkruvaba ekstrakti miinimumsisaldus: Rosso 22 g/l; ja 20 g/l tüübi Novello puhul; Alicante või Grenache, Cabernet, Cabernet franc, Cabernet Sauvignon, Canaiolo, Merlot, Petit Verdot, Pugnitello, Sangiovese ja Ciliegiolo, Syrah: 22 g/l; Riserva 24.

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): Minimaalne üldhappesus: 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalenti liitri kohta): Maksimaalne vääveldioksiidi üldsisaldus (milligrammides liitri kohta):

Rosato (roosa), koos märkega viinamarjasordi kohta

Värvus: erineva intensiivsusega roosa.

Lõhn: õrn, intensiivsete puuviljaliste nootidega, püsivam Alicante puhul, õrnem Sangiovese puhul.

Maitse: kuivast poolkuivani, kergelt happeline, harmooniline.

Minimaalne üldalkoholisisaldus mahuprotsentides: 10,5 mahuprotsenti.

Suhkruvaba ekstrakti miinimumsisaldus: 16 g/l.

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): Minimaalne üldhappesus: 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalenti liitri kohta): Maksimaalne vääveldioksiidi üldsisaldus (milligrammides liitri kohta):

Vin Santo

Värvus: õlgkollasest merevaigukollase ja pruunini.

Lõhn: eeterlik, soe ja iseloomulik.

Maitse: kuivast magusani, harmooniline ja sametine.

Minimaalne üldalkoholisisaldus mahuprotsentides: 16 mahuprotsenti.

Suhkruvaba ekstrakti miinimumsisaldus 22 g/l.

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): 12 Minimaalne üldhappesus: 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalenti liitri kohta): 30 Maksimaalne vääveldioksiidi üldsisaldus (milligrammides liitri kohta):

Vendemmia tardiva (valmistatud hiliskorje viinamarjadest), sh koos märkega viinamarjasordi kohta

Värvus: erineva intensiivsusega õlgkollasest kuldkollaseni.

Lõhn: õrn, intensiivne, mõnikord vürtsikas.

Maitse: kuivast magusani, sametine ja harmooniline.

Minimaalne üldalkoholisisaldus mahuprotsentides: 15 mahuprotsenti.

Suhkruvaba ekstrakti miinimumsisaldus: 22 g/l.

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): Minimaalne üldhappesus: 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalenti liitri kohta): 25 Maksimaalne vääveldioksiidi üldsisaldus (milligrammides liitri kohta):

Passito Bianco (valge rosinavein), sh koos märkega viinamarjasordi kohta

Värvus: erineva intensiivsusega kuldkollane kuni merevaigukollane.

Lõhn: intensiivne, küpsetele puuviljadele iseloomulik.

Maitse: kuivast magusani, täidlane ja sametine.

Minimaalne üldalkoholisisaldus mahuprotsentides: 15,5 mahuprotsenti.

Suhkruvaba ekstrakti miinimumsisaldus: 23 g/l.

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): 12 Minimaalne üldhappesus: 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalenti liitri kohta): 25 Maksimaalne vääveldioksiidi üldsisaldus (milligrammides liitri kohta):

Passito Rosso (punane rosinavein), sh koos märkega viinamarjasordi kohta

Värvus: intensiivne rubiinpunane.

Lõhn: tugev, täidlane.

Maitse: kuivast magusani, sametine.

Minimaalne üldalkoholisisaldus mahuprotsentides: 15,5 mahuprotsenti.

Suhkruvaba ekstrakti miinimumsisaldus: 24 g/l.

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): 12 Minimaalne üldhappesus: 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalenti liitri kohta): 25 Maksimaalne vääveldioksiidi üldsisaldus (milligrammides liitri kohta):

Vino Spumante (vahuvein) ja Vino Spumante di Qualità (kvaliteetvahuvein) – tüübid Bianco, sh koos märkega viinamarjasordi kohta, ja Rosato

Värvus: erineva intensiivsusega õlgkollane; erksa tooniga õlgkollane Ansonica puhul; kohati roheka varjundiga Vermentino puhul; kahvaturoosast kirsiroosani Rosato või Rosé puhul.

Vaht: peen ja püsiv.

Lõhn: peen, puuviljane, püsiv, Ansonica puhul heledam, Vermentino puhul õrnem; Rosato või Rosé puhul selgemate puuviljaliste nootidega.

Maitse: brut nature kuni ekstra kuiv, harmooniline Ansonica puhul; elav, happeline, veidi mõrkjas Rosato või Rosé puhul.

Minimaalne üldalkoholisisaldus mahuprotsentides: Bianco ja Rosato: 10,5 mahuprotsenti; Ansonica ja Vermentino: 11 mahuprotsenti.

Suhkruvaba ekstrakti miinimumsisaldus: Bianco 14 g/l; Ansonica, Vermentino, Rosato või Rosé: 16 g/l.

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): Minimaalne üldhappesus: 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalenti liitri kohta): Maksimaalne vääveldioksiidi üldsisaldus (milligrammides liitri kohta):

5. Veinivalmistustavad

a. Veinivalmistuse eritavad

Vin Santo veinivalmistusmeetod

Veinivalmistuse eritava

Pärast hoolikat selekteerimist tuleb viinamarjadel lasta sobivates ruumides loomulikul teel kuivada, kuni viinamarjad saavutavad enne purustamist piisava suhkrusisalduse. Saadud toote veiniks valmistamine, säilitamine ja laagerdamine peab toimuma puitmahutites, mille maht ei ületa 500 liitrit, samas kui tarbimisse lubamine ei tohi toimuda enne saagikoristusaastale järgneva kolmanda aasta 1. märtsi.

Veinivalmistusmeetod „Governo all’uso toscano“

Veinivalmistuse eritava

Traditsiooniline tava, mis on lubatud tüüpide Rosso ja Sangiovese puhul, seisneb veini aeglases taaskääritamises, lisades hektoliitri kohta vähemalt 10 kg kergelt kuivatatud musti viinamarju, mis on pärast purustamist alustanud käärimisprotsessi.

b. Maksimaalne saagikus

Bianco, Bianco Riserva ja Spumante

13 000 kg viinamarju hektari kohta

Bianco, Bianco Riserva ja Spumante

91 hektoliitrit hektari kohta

Rosso, Rosso Riserva, Rosato, Rosato Spumante, Novello

12 000 kg viinamarju hektari kohta

Rosso, Rosso Riserva, Rosato, Rosato Spumante, Novello

84 hektoliitrit hektari kohta

Vin Santo

13 000 kg viinamarju hektari kohta

Vin Santo

45,5 hektoliitrit hektari kohta

Ansonica, Ansonica Spumante, Chardonnay, Sauvignon, Trebbiano, Vermentino, Vermentino Spumante, Viognier

12 000 kg viinamarju hektari kohta

Ansonica, Ansonica Spumante, Chardonnay, Sauvignon, Trebbiano, Vermentino, Vermentino Spumante, Viognier

84 hektoliitrit hektari kohta

Alicante Cabernet, Cabernet Sauvignon, Cabernet franc, Canaiolo, Ciliegiolo, Merlot, Petit Verdot, Sangiovese, Syrah

11 000 kg viinamarju hektari kohta

Alicante Cabernet, Cabernet Sauvignon, Cabernet franc, Canaiolo, Ciliegiolo, Merlot, Petit Verdot, Sangiovese, Syrah

77 hektoliitrit hektari kohta

Pugnitello

9 000 kg viinamarju hektari kohta

Pugnitello

63 hektoliitrit hektari kohta

Alicante Rosato, Ciliegiolo Rosato, Merlot Rosato, Sangiovese Rosato, Syrah Rosato

11 000 kg viinamarju hektari kohta

Alicante Rosato, Ciliegiolo Rosato, Merlot Rosato, Sangiovese Rosato, Syrah Rosato

77 hektoliitrit hektari kohta

Passito Bianco, Ansonica Passito, Chardonnay Passito, Sauvignon Passito, Vermentino Passito

11 000 kg viinamarju hektari kohta

Passito Bianco, Ansonica Passito, Chardonnay Passito, Sauvignon Passito, Vermentino Passito

44 hektoliitrit hektari kohta

Passito Rosso, Cabernet Passito, Cabernet Sauvignon Passito, Ciliegiolo Passito, Merlot Passito, Sangiovese Passito

11 000 kg viinamarju hektari kohta

Passito Rosso, Cabernet Passito, Cabernet Sauvignon Passito, Ciliegiolo Passito, Merlot Passito, Sangiovese Passito

44 hektoliitrit hektari kohta

Vendemmia tardiva, Ansonica Vendemmia tardiva, Chardonnay Vendemmia tardiva, Sauvignon Vendemmia tardiva

80 000 kg viinamarju hektari kohta

Vendemmia tardiva, Ansonica Vendemmia tardiva, Chardonnay Vendemmia tardiva, Sauvignon Vendemmia tardiva

40 hektoliitrit hektari kohta

Trebbiano Vendemmia tardiva, Vermentino Vendemmia tardiva, Viognier Vendemmia tardiva

80 000 kg viinamarju hektari kohta

Trebbiano Vendemmia tardiva, Vermentino Vendemmia tardiva, Viognier Vendemmia tardiva

40 hektoliitrit hektari kohta

6. Määratletud geograafiline piirkond

Tootmispiirkond jääb Toscana piirkonna territooriumile ja hõlmab eelkõige kogu Grosseto provintsi

7. Peamised veiniviinamarjasordid

Alicante N. – Grenache

Ansonica B. – Inzolia

Cabernet franc N. – Cabernet

Cabernet sauvignon N. – Cabernet

Canaiolo nero N. – Canaiolo

Carmenère N. – Cabernet

Chardonnay B.

Ciliegiolo N.

Malvasia Istriana B. – Malvasia

Malvasia bianca Lunga B. – Malvoisier

Malvasia bianca di Candia B. – Malvasia

Merlot N.

Petit verdot N.

Pugnitello N.

Sangiovese N. – Sangioveto

Sauvignon B. – Sauvignon blanc

Syrah N.

Trebbiano toscano B. – Procanico

Vermentino B. – Pigato B.

Viogner B.

8. Seos(t)e kirjeldus

„KPN „Maremma Toscana“ – Vino, sh Vin Santo, Vendemmia tardiva ja Passito“

Territoorium on peamiselt künklik ja nõlvjas, mõõdukate sademete ja väheste suvevihmadega; muld on juurte arenemiseks sobiva sügavuse ja hea drenaažiga. See sajandite jooksul viinapuude kasvatamiseks ideaalseks peetud ajalooline viinamarjakasvatusala pärineb juba etruskide ajast. Viinapuid kujundatakse seal peamiselt nöörpuumeetodil ja istutatakse suure istutustihedusega. Esindatud on nii territooriumi traditsioonilised sordid, nagu ’Trebbiano toscano’, ’Ansonica’, ’Vermentino’, ’Sangiovese’, ’Ciliegiolo’, kui ka moodsamad (’Chardonnay’, ’Sauvignon’, ’Viognier’, ’Merlot’, ’Cabernet’, ’Syrah’), mis suudavad väljendada veinide jõulisi omadusi: värskust, aromaatsust, head struktuuri.

„KPN „Maremma toscana“ – Vino Spumante ja Vino Spumante di qualità“

Territoorium on peamiselt künklik ja nõlvjas, mõõduka sademete hulga ja väheste suviste vihmadega, hea ventilatsiooniga; muldadel on juurte arenguks sobiv suur sügavus ja hea kuivendusvõime. Vahuveinide traditsiooniline valmistusviis on seotud ka piirkonna tufi pinnasesse kaevatud veinikeldritega, mis võimaldavad säilitada optimaalseid temperatuure. Viinamarjaistanduste istutustihedus oli juba iidsetel aegadel suur. Sordid on selle territooriumi traditsioonilised (’Trebbiano toscano’, ’Vermentino’ ja ’Ansonica’), mille hulgas on mõnikord muud moodsamad sordid (’Chardonnay’, ’Sauvignon’), mis iseloomustavad värskeid, kergelt happelisi, peeni ja puuviljalisi veine.

9. Olulised lisatingimused (pakendamine, märgistamine, muud nõuded)

Märgistamine

Õigusraamistik:

ELi õigusaktid

Lisatingimuse liik:

märgistamisega seotud lisasätted

Tingimuse kirjeldus:

Täpsustatakse, et sordinime ’Alicante’ alternatiivina võib kasutada sünonüümi „Grenache“.

Toote veinivalmistamise piirkond

Õigusraamistik:

ELi õigusaktid

Lisatingimuse liik:

määratletud geograafilises piirkonnas valmistamisega seonduv erand.

Tingimuse kirjeldus:

Pisa, Livorno, Siena ja Firenze provintsidele on lisatud Arezzo provintsi territoorium, mille piires on võimalik teha KPNiga toodete veinivalmistustoiminguid.

Viinamarjasordi tähis

Õigusraamistik:

ELi õigusaktid

Lisatingimuse liik:

märgistamisega seotud lisasätted

Tingimuse kirjeldus:

Lisatud on võimalus esitada etiketil märge tootespetsifikaadis täpsustatud kahe sarnase värvusega viinamarjasordi kohta, millest tuleb teatada viinamarjade tegeliku osakaalu suhtes kahanevas järjekorras määruse (EL) 2019/33 artikli 50 lõike 1 punkti a alapunkti ii tähenduses.

Link tootespetsifikaadile

https://www.politicheagricole.it/flex/cm/pages/ServeBLOB.php/L/IT/IDPagina/15969

(1) ELT L 9, 11.1.2019, lk 2.